Roland Garros: Casper Ruud și Alexander Zverev s-au calificat în turul al treilea
Norvegianul Casper Ruud şi germanul Alexander Zverev s-au calificat, joi, în runda a treia a turneului de tenis de la Roland Garros, după meciuri diametral opuse, potrivit Agerpres.ro.
Ruud, numărul şapte mondial şi finalist la Paris la precedentele două ediţii, a avut nevoie de cinci seturi şi mai bine de patru ore (4 h 08 min) pentru a trece de spaniolul Alejandro Davidovich Fokina, scor 7-6 (7/5), 1-6, 6-3, 4-6, 6-3. Scandinavul va juca în turul al treilea contra argentinianului Tomas Etcheverry.
Zverev, numărul patru mondial şi campionul olimpic en titre, s-a impus în minimum de seturi în faţa belgianului David Goffin, cu 7-6 (7/4), 6-2, 6-2. Germanul are trei semifinale consecutive pe zgura pariziană, iar acesta ar putea fi anul său.
O victorie dramatică a obţinut danezul Holger Rune, 6-4, 6-3, 3-6, 3-6, 7-6 (10/7) cu italianul Flavio Cobolli, după aproape patru ore de joc (3 h 50 min). Italianul, autor a 14 aşi, a avut 5-0 şi 6-2 în tiebreak, dar a pierdut apoi cinci puncte consecutive şi Rune s-a impus în cele din urmă cu 10-7.
Italianul Lorenzo Musetti s-a impus în faţa veteranului francez Gael Monfils cu 7-5, 6-1, 6-4, iar în turul al treilea va da peste liderul mondial, sârbul Novak Djokovic, care a trecut fără să se întrebuinţeze de spaniolul Robert Carballes Baena, scor 6-4, 6-1, 6-2.
Americanii Taylor Fritz şi Tommy Paul s-au calificat fără probleme prea mari în turul al treilea, în timp ce rusul Karen Hacianov, vicecampionul olimpic, şi japonezul Kei Nishikori au părăsit turneul.
Rezultatele înregistrate joi în turul al doilea al probei masculine de simplu la Roland Garros:
Novak Djokovic (Serbia/N.1) – Roberto Carballes Baena (Spania) 6-4, 6-1, 6-2
Lorenzo Musetti (Italia/N.30) – Gael Monfils (Franţa) 7-5, 6-1, 6-4
Francisco Cerundolo (Argentina/N.23) – Filip Misolic (Austria) 6-2, 7-6 (7/2), 6-0
Tommy Paul (SUA/N.14) – Fabio Fognini (Italia) 6-1, 6-0, 6-2
Taylor Fritz (SUA/N.12) – Dusan Lajovic (Serbia) 6-3, 3-6, 6-3, 6-4
Thanasi Kokkinakis (Australia) – Giulio Zeppieri (Italia) 1-6, 4-6, 6-3, 7-6 (7/5), 6-2
Tomas Etcheverry (Argentina/N.28) – Arthur Rinderknech (Franţa) 3-6, 6-7 (8/10), 6-1, 5-0 (abandon Rinderknech)
Casper Ruud (Norvegia/N.7) – Alejandro Davidovich Fokina (Spania) 7-6 (7/5), 1-6, 6-3, 4-6, 6-3
Alexander Zverev (Germania/N.4) – David Goffin (Belgia) 7-6 (7/4), 6-2, 6-2
Tallon Griekspoor (Olanda/N.26) – Luciano Darderi (Italia) 7-6 (7/2), 6-3, 6-3
Jozef Kovalik (Slovacia) – Karen Hacianov (Rusia/N.18) 4-6, 4-6, 6-4, 6-3, 6-4
Holger Rune (Danemarca/N.13) – Flavio Cobolli (Italia) 6-4, 6-3, 3-6, 3-6, 7-6 (10/7)
Alex De Minaur (Australia/N.11) – Jaume Munar (Spania) 7-5, 6-1, 6-4
Jan-Lennard Struff (Germania) – Aleksandr Bublik (Kazahstan/N.19) 6-2, 6-2, 6-3
Tomas Machac (Cehia) – Mariano Navone (Argentina/N.31) 6-2, 6-1, 3-6, 1-6, 6-1
Daniil Medvedev (Rusia/N.5) – Miomir Kecmanovic (Serbia) 6-1, 5-0 (abandon Kecmanovic)
Matteo Arnaldi (Italia) – Alexandre Muller (Franţa) 6-4, 6-1, 6-3
Zhizhen Zhang (China) – Lorenzo Sonego (Italia) 7-5, 3-6, 6-1, 6-4
Ben Shelton (SUA/N.15) – Kei Nishikori (Japonia) 7-6 (9/7), 6-4, 0-0 (abandon Nishikori)
Felix Auger-Aliassime (Canada/N.21) – Henri Squire (Germania) 6-4, 4-6, 6-3, 6-2
Sebastian Korda (SUA/N.27) – Soonwoo Kwon (Coreea de Sud) 6-4, 6-4, 1-6, 6-3
Hubert Hurkacz (Polonia/N.8) – Brandon Nakashima (SUA) 6-7 (2/7), 6-1, 6-3, 7-6 (7/5)
Denis Shapovalov (Canada) – Frances Tiafoe (SUA/N.25) 6-7 (4/7), 6-4, 6-2, 6-4
Zizou Bergs (Belgia) – Maximilian Marterer (Germania) 3-6, 6-3, 6-1, 6-3
Grigor Dimitrov (Bulgaria/N.10) – Fabian Marozsan (Ungaria) 6-0, 6-3, 6-4
Corentin Moutet (Franţa) – Aleksandr Şevcenko (Kazahstan) 6-4, 6-2, 0-6, 6-3
Sebastian Ofner (Austria) – Sebastian Baez (Argetnina/N.20) 3-6, 3-6, 6-4, 7-5, 7-6 (10/5)